**Styremøte 4-19 BULLBY – Referat**

**Tid: Onsdag 24. april 2019 kl. 13.00-15.30**

**Sted: Inge**

**Deltakere: Jon, Inge, Gustav, Lasse, Magnus, Brede, Kjell (ref)**

Kjell 24apr19

|  |  |  |
| --- | --- | --- |
|  | *Sak* | *Oppfølging – Vedlegg/ Sakspapir* |
| **1**  **1a**  **1b**  **1c** | **Dagsorden pluss referat fra styremøte 3-19**  Jon ønsket det nyvalgte styret velkommen til arbeidet!  Ingen merknader til dagsorden eller referat fra møte 3-19.  Kjell valgt som referent.  **Konstituering av styret og arbeidsfordeling.**  Jon fortsetter som styreleder. Lasse overtar som kasserer etter Inge, som ble takket for langvarig innsats, også med å tilrettelegge styremøter hos seg og plenumsmøtene, stort sett hos Asplan. Gustav fortsetter som redaktør av nettstedet. Kjell tar enkelte referater, men ikke alle. Varamedlemmene Brede og Magnus stiller på alle møter, slik forrige styret praktiserte. Inge møter fast som hovedkontakt til Miljøhovedstaden. Andre avtaler:   * Styremøter blir hos Lasse, St. Georgsvei 61 eller hos Gustav, Ole Fladagers gt 8, avtales nærmere * Brede sørger for praktisk gjennomføring av plenums-møtene i samarbeid med Lasse, bl.a. avtaler med Asplan * Inge, Jon og Lasse ordner fullmakt/underskrift for ny kasserer, for Bullbys konto hos Nordea, møtes utenfor i Stortingsgaten 10, tirsdag 7. mai kl 10. * Alle styremøter skal ha et sakspunkt om bullby.net, inntil det nedsettes egen redaksjon for nettsiden   **Referat fra årsmøte.** Utkast referat kommentert. Jon innarbeider noen små rettelser og sender til alle.  **Referat fra BULLBY 50.** Utkast referat kommentert. Brede utdyper ref. av Sverres innlegg. Jon innarbeider og sender til alle. | *Kjell*  *Alle*  *Lasse, Gustav*  *Brede, Lasse*  *Inge, Jon, Lasse*  *Jon Gustav*  *Jon*  *Brede*  *Jon* |
| **2** | **Arbeidet framover**  Vi startet en bred drøfting av videre hovedoppgaver for Bullby, uten at denne ble avsluttet. Fortsettes på neste styremøte.  Men vi konkluderte med at styret utfordrer alle faggruppene til å ta en intern drøfting for sin faggruppes vedkommende, etter politikerverkstedene, og legge fram en kort rapport (5 min) på møte 51 den 20. juni. Jon kontakter faggruppelederne om dette, samt rapporten fra politikerverkstedene, se nedenfor.   * **Urban Future - Miljøhovedstaden**   Vi har avsluttet våre tre politikerverksteder, som var en del av Hovedstadsåret 2019. Disse skal rapporteres kort til Hovedstadsåret, til deltakende partier og på nettsiden. (Styremøte 3-19 vedtok: *«Konsentrert oppsummering på en side sendes politikerne og med henvisning til nettsiden, der oppsummeringene publiseres»*.)  Avventer 3-4 punkter/mal fra Inge om hva som ønskes.  Jon kontakter faggruppelederne: Gustav ATP, Johan-Ditlef Bolig og Susan Bymiljø og ber om en slik oppsummering innen ……, gjerne sammen med en henstilling om at gruppene legger fram tanker om videre arbeid på møte 51.  Det påtenkte seminaret om områdeutvikling til høsten kan med fordel innrapporteres til Hovedstadsåret på linje de tre verkstedene. Inge vurderer sammen med Rolf og Jon.   * **Seminar om områdeutvikling**   Faggruppe områdeutvikling arbeider med et fagnotat med anbefalinger, som gruppa tar sikte på å legge fram på et seminar til høsten. Momenter fra styrets drøfting:   * *Viktig å avklare* *målgruppene* for seminaret som trolig bør være: næringslivet, kommunale planleggere og politikere, beboerorganisasjoner * *Områdeutvikling er et meget bredt tema* - seminar bør trolig dekke to hoveddeler: Innhold/ infrastruktur/ fysisk utforming/ funksjoner med harde fakta og Organisering/ deltakere/ prosess. * *Plantyper*, hva bør bindes på ulike plannivåer? Valg av plantyper og formelle/ bindende planer bør ta hensyn til dette. Det er nå en tendens til å foreta for mange bindinger på overordnet plannivå. * *Det er ubalanse* mellom offentlige og privat styrke i områdeutvikling som må belyses. F eks trengs offentlige midler for å sikre overordnet infrastruktur på rett tidspunkt i plan- og utbyggingsprosessen. * *Kvalitetshensyn -* *Virkemidler for å sikre kvaliteter.* Vi har en rekke normer og veiledere for å sikre kvaliteter, men uten gjennomslagskraft - hvorfor? Skaffe bedre oversikt over disse, kfr møte 51. * *Sentralisering –* skal og må alle bo i Oslo? Det er god grunn til å stille dette spørsmålet. Kanskje vi trenger områdeutvikling av flere grunner enn bare å romme flere nye innbyggere? * **Osloboka**   Gustav redegjorde for arbeidet i utvidet arbeidsgruppe. Mange kapitteltemaer kan egne seg for presentasjon og drøfting på plenumsmøter - avklares i året som kommer.   * **Samarbeid med andre**   Det er bred enighet om at Bullby må samarbeide mer med andre - dels for å lette arbeidet, dels for å nå bredere ut. Viktig at vi etablerer kontakt på tidlig tidspunkt i forkant av programarbeidet for kommende halvår. Kanskje vi kan danne felles arrangementskomiteer. Jon kontakter i første rekke BoBy og OAF Senior for å drøfte høstens program. Mulige temaer for samarbeid med andre:   * Områdeutvikling * Bokvalitet og boligpolitikk * Den delte byen | *Jon*  *Jon*  *Inge*  *Jon*  *Gustav*  *Johan-Ditlef*  *Susan*  *Inge, Rolf, Jon*  *Gustav m fl*  *Jon* |
| **3** | **Søknad om støtte hos KMD**   * Foreløpig søknad av 15. april ble drøftet. Enighet om å opprettholde søknadsbeløpet på 90 000 kr, fordelt med 30 000 til oppgradering av nettstedet og 60 000 til gjennomføring av seminaret. Egeninnsats i styret og områdegruppa vil langt overstige dette beløpet. * Med bakgrunn i debatten om seminaret for områdeutvikling oppdaterer Kjell søknaden. Han sender et revidert utkast på høring til styret og områdegruppa som har møte 26. april. Etter dette sender Jon snarest endelig søknad til KMD. | *Kjell*  *Områdegruppa*  *Jon* |
| **4** | **BULLBY 51**   * Vi besluttet at faglig hovedsak på møte 51 skal være «Virkemidler for å påvirke Bolig- og områdekvaliteter.» Flere i hovedsak kommunale virkemidler ble påpekt, ref. er usikker på korrekte betegnelser: * Bestemmelse om stedsanalyser * Krav om saksbehandlingstid, kan virke negativt * Parkeringsnormene, kan virke negativt * Solfaktor på utearealer, andre krav til sol? * Forholdet høyde bygg-bredde uterom i boområder * Utearealnormen for indre by * Veiledende plankrav til offentlige rom (VPOR) * Minimumsstandard på boliger * Husbankens veileder «10 sjekkpunkter for utendørs kvalitet» av Jon Guttu (kan presenteres på møtet) * Styret besluttet at Brede og Magnus samarbeider om en kortfattet oversikt over virkemidler som konkretiserer krav til kvalitet eller kan påvirke kvaliteten, samt et forslag til møteopplegg for Bullby 51. Dette behandles av styret på møte 5-19 den 28. mai. | *Brede*  *Magnus* |
|  | **Eventuelt**   * Redaksjon av bullby.net fast punkt på styremøtene * Jon oppfordrer Sverre til å skrive en artikkel om CO2-effekten av fortetting * Eivind Selvig inviteres til innlegg for Bullby om CO2-effekten av bygg? * Befaring med Byutviklingskomiteen til Harbitzalleen * Inge foreslo at nye fagbøker/-artikler anmeldes/omtales i medlemsmøtene – f.eks. ved at noen medlemmer sammen forbereder seg om en omtale av aktuell litteratur. Kan sammenliknes med ulike former for private vennebaserte bokklubber/leseklubber osv. | *Jon*  *Gustav*  *Kjell*  *Inge* |

*Neste møter:*

* *Urban Future 22-24. mai – mulige oppdrag som verter/ vertinner. Opp til hver enkelt.*
* *Styremøte 5-19 tirsdag 28. mai kl 1330 (Merk tiden). Hos Lasse, St. Georgsvei 61, trikk 13 til Hoff, buss 20 eller tog til Skøyen, om lag 10 min gangtid.*
* *BULLBY 51, torsdag 20. juni kl 1400 hos Asplan (Merk tiden). Deretter sommeravslutning på Herregårdskroa med plankameratene (gjerne med følge).*